1. ปัจจัยความเสี่ยง

บริษัทฯ
มีนโยบายชัดเจนที่จะดำเนินการกับปัจจัยความเสี่ยงและมีมาตรการเพื่อลดผลกระทบจากความเสียหายที่อาจเกิดขึ้นโดยให้เป็นที่ยอมรับในการดำเนินธุรกิจ
ปัจจัยความเสี่ยงที่บริษัทฯ ไม่อาจหลีกเลี่ยงได้ในการดำเนินธุรกิจ มีดังนี้

ความเสี่ยงในการเปลี่ยนแปลงของราคาโลหะสังกะสีโลก (LME) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลกและอัตราแลกเปลี่ยนเงินตราส่งผลกระทบต่อรายได้ของบริษัทฯ
เนื่องจากราคาโลหะสังกะสี (LME)
เป็นปัจจัยกำหนดราคาซื้อแร่สังกะสีและราคาขายโลหะสังกะสีซึ่งจะอิงกับสกุลเงินดอลลาร์สหรัฐ
ดังนั้นเมื่อราคาโลหะสังกะสีและค่าเงินบาทเปลี่ยนแปลง
จึงเป็นปัจจัยความเสี่ยงของโครงสร้างธุรกิจของบริษัทฯ

ในปีที่จะถึงนี้บริษัทฯ
กำลังอยู่ในขั้นตอนดำเนินการด้านบริหารความเสี่ยงในด้านการจัดซื้อวัดถุดิบแร่ในสต๊อก
(ความเสี่ยงในด้านราคาโลหะสังกะสี)

บริษัทฯ ได้จัดการบริหารความเสี่ยงเพื่อลดผลกระทบของอัตราแลกเปลี่ยนเงินตราโดยทำ
Currency hedging ทั้งด้านซื้อและด้านขายที่เป็นเงินสกุลดอลลาร์สหรัฐ

ในปี 2547 บริษัทฯ ได้ลดความเสี่ยงต่อการผันผวนของราคาโลหะสังกะสีโลกโดยการทำแผน
Hedging ระยะยาว ซึ่งทำให้บริษัทฯ ไม่ได้รับผลกระทบเกินไปหากราคาโลหะสังกะสีโลกลดลง
โดยได้ทำการขายโลหะล่วงหน้าส่วนหนึ่งในตลาดสังกะสีโลก ในขณะที่บริษัทฯ
ไม่ได้รับผลตอบแทนสูงตามความคาดหวังของตลาดเมื่อราคาโลหะสังกะสีโลกสูงขึ้นอย่างมาก
แต่ก็เป็นหลักประกันว่าบริษัทฯ
จะได้ผลตอบแทนที่เหมาะสมถ้าราคาโลหะสังกะสีโลกลดต่ำลงและ/หรือเมื่อค่าเงินบาทแข็งขึ้น
โดยได้ดำเนินการขายโลหะล่วงหน้าผ่านตลาด LME ในรูปของเงินดอลลาร์สหรัฐ พร้อมทำ
Currency hedging ทันทีเพื่อป้องกันความเสี่ยงที่อาจเกิดขึ้น

บริษัทฯ การดำเนินการขายล่วงหน้าจนถึงเพียงสิ้นปี 2550
เหตุผลหลักเนื่องมาจากความไม่แน่นอนของระยะเวลาในการที่จะได้รับอนุมัติประทานบัตรใหม่ทำให้ไม่สามารถวางแผนการทำการซื้อขายหลังจากปี
2550 ได้

ความเสี่ยงในการขออนุมัติประทานบัตรในการทำเหมือง

บริษัทฯ อยู่ระหว่างการดำเนินการขอต่ออายุประทานบัตรหลักซึ่งหมดอายุในเดือนตุลาคม

2550 เมื่อวันที่ 9 ตุลาคม 2550 คณะรัฐมนตรีได้อนุมัติให้บริษัทฯ
สามารถเข้าไปดำเนินการในพื้นที่ลุ่มน้ำ

ชั้นที่ 1A ได้ ในเดือน มกราคม 2551
กรมป่าไม้ได้อนุมัติการขอต่อใบอนุญาตให้เข้าทำประโยชน์ในพื้นที่แต่งแร่และพื้นที่กองแร่ของบริษัทฯ
ซึ่งจะทำให้บริษัทฯ
สามารถนำแร่ในพื้นที่ดังกล่าวของเหมืองแม่สอดไปใช้ดำเนินการถลุงได้ภายในไตรมาสแรกของปี
2551 ในเดือนกุมภาพันธ์ 2551
คณะกรรมการตามพระราชบัญญัติแร่ได้อนุมัติการยื่นเรื่องขอประทานบัตรใหม่ของบริษัทฯ แล้ว
ขณะนี้การขออนุมัติประทานบัตรอยู่ในขั้นตอนสุดท้าย แม้ว่าจากข้อมูลในปัจจุบันบริษัทฯ
มีความเชื่อมั่นว่าจะสามารถต่ออายุประทานบัตรได้ภายในปี 2551
แต่ขั้นตอนในการขอต่อประทานบัตรต้องใช้เวลาและต้องผ่านการพิจารณาจากหลายหน่วยงาน บริษัทฯ
มั่นใจว่าจะมีวัตถุดิบแร่สังกะสีนำเข้าจากต่างประเทศ และแร่สังกะสีซิลิเกตเพียงพอ
สำหรับใช้ในการดำเนินงานของโรงถลุงสังกะสีสำหรับปี 2551

ความเสี่ยงในการสำรวจ

บริษัท ผาแดงอินดัสทรี จำกัด (มหาชน)
และบริษัทย่อยบางแห่งได้ดำเนินการสำรวจแหล่งแร่เพื่อหาวัตถุดิบต้นทุนต่ำให้แก่โรงถลุงสังกะสี
ค่าใช้จ่ายเหล่านี้จะถูกตั้งพักไว้ในระบบบัญชีและรอการตัดจำหน่าย
โดยใช้หลักผลสำเร็จในการบันทึกบัญชีเพื่อปรับค่าใช้จ่ายนี้
จะส่งผลให้มีค่าใช้จ่ายในการสำรวจแหล่งแร่ตั้งพักและตัดจำหน่ายเพิ่มมากขึ้น
ฝ่ายจัดการจะทำการประเมินปรับค่าใช้จ่ายดังกล่าวอย่างสม่ำเสมอเมื่อมีข้อมูลเพียงพอและน่าเชื่อถือ
ซึ่งจะช่วยลดความไม่แน่นอนและความเสี่ยงที่อาจเกิดขึ้น

ความเสี่ยงนี้รวมถึงการลงทุนในบริษัทในเครือ ซึ่งในปัจจุบันบริษัทฯ
มีการลงทุนในบริษัทในเครือแห่งหนึ่ง (บริษัท ภูเทพ จำกัด)
ซึ่งดำเนินการภายใต้ข้อตกลงร่วมกันกับบริษัทจากประเทศออสเตรเลีย
เพื่อดำเนินธุรกิจสำรวจแร่ทองแดง
โครงการได้รับการอนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติมในเดือนพฤศจิกายน
ปี 2549
ผลการศึกษาดังกล่าวจะนำมากำหนดแผนการลงทุนในอนาคตหากแหล่งแร่ดังกล่าวสามารถให้ผลตอบแทนในเชิงพาณิชย์ต่อไป

ความเสี่ยงในด้านสิ่งแวดล้อม

กรณีการเกิดมลพิษอุตสาหกรรม
ค่าใช้จ่ายในการฟื้นฟูและความรับผิดชอบต่อบุคคลเป็นปัจจัยเสี่ยงที่อาจเกิดขึ้นได้ บริษัทฯ
ได้ตรวจสอบและติดตามค่า Emission
ของทุกสำนักงานอย่างใกล้ชิดรวมถึงระบบจัดการน้ำจากเหมืองเพื่อให้มั่นใจได้ว่าจะไม่มีสารปนเปื้อนที่เกิดจากการทำเหมืองออกไปสู่พื้นที่ใกล้เคียง

บริษัทฯ ได้ดำเนินการระบบจัดการสิ่งแวดล้อมภายใต้มาตรฐาน ISO 14001
ของโรงผลิตแคลไซน์และโรงถลุงสังกะสีเรียบร้อยแล้ว
สำหรับเหมืองแม่สอดกำลังอยู่ระหว่างดำเนินการ